
Parlamentul României
Camera Deputaţilor
Comisia pentru muncă şi protecţie socială

	Bucureşti,
	3 octombrie 2019

	Nr.
	4c-9/587



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra propunerii legislative pentru abrogarea alin.(1) al art.3 din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, trimisă Comisiei pentru muncă şi protecţie socială, cu adresa 
nr.Plx 401/2018 din 25 iunie 2018, pentru dezbatere şi examinare în fond.


PREŞEDINTE,
ADRIAN SOLOMON

R A P O R T
asupra propunerii legislative pentru abrogarea alin.(1) al art.3 din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare


În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. Plx 401/2018 din 25 iunie 2018, cu dezbaterea pe fond, în procedură obişnuită, a propunerii legislative pentru abrogarea alin.(1) al art.3 din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare.


Propunerea legislativă are ca obiect de reglementare abrogarea alin.(1) al art.3 din Hotărârea Guvernului nr.250/1992, în scopul eliminării prevederii conform căreia salariaţii care îndeplinesc prin cumul, pe lângă funcţia de bază, cu normă întreagă, o altă funcţie, au dreptul la concediu de odihnă plătit numai de la unitatea în care au funcţia de bază.

Propunerea legislativă a fost respinsă de Senat în şedinţa din 20 iunie 2018.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.261/28.03.2018)
· avizul negativ al Consiliului Economic şi Social (nr.1095/13.03.2018)
· avizul negativ al Comisiei juridice, de disciplină şi imunităţi (nr.4c-11/621/12.03.2019)
· avizul negativ al Comisiei pentru drepturile omului, culte şi problemele minorităţilor naţionale 
(nr.4c-6/363/19.09.2018)
· punctul de vedere, negativ, al Guvernului (nr.1017/29.05.2018).

La dezbaterile care au avut loc în şedinţa comisiei din 11 septembrie 2019 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· d-l Cătălin-Marian Tutilescu – Secretar de Stat, Ministerul Muncii și Justiției Sociale;
· d-na Mihaela Grecu – director, Ministerul Muncii și Justiției Sociale;
· d-na Carmen Cîrstea – consilier, Ministerul Muncii și Justiției Sociale.

La lucrările comisiei şi-au înregistrat prezenţa 20 de deputaţi, din totalul de 21 de membri ai comisiei.
Raportul comisiei a fost adoptat cu unanimitate de voturi.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor, adoptarea propunerii legislative cu amendamente, redate în anexa care face parte integrantă din prezentul raport. 


			PREŞEDINTE,						SECRETAR,
			Adrian Solomon						Violeta Răduţ





Întocmit,
Consilier parlamentar Sorina Szabo







AMENDAMENTE ADMISE

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text
act normativ de bază
	Text
propunere legislativă 
	Text propus de Comisie
(autor amendament)
	Motivare

	1. 
	
	
Titlul legii

Lege pentru abrogarea alin.(1) al art.3 din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare

	
Titlul legii

Lege pentru abrogarea art.3 alin.(1) din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare

	

	2. 
	
[bookmark: do|caI|ar3|al1]Art. 3 - (1)Salariaţii care îndeplinesc prin cumul, pe lângă funcţia de bază, cu o normă întreagă, o altă funcţie, au dreptul la concediul de odihnă plătit numai de la unitatea în care au funcţia de bază. Unitatea în care salariaţii cumulează le va acorda, la cerere, un concediu fără plată pentru zilele de concediu de odihnă primite de la cealaltă unitate.
[bookmark: do|caI|ar3|al2](2)Salariaţii care sunt încadraţi cu jumătate de normă la două unităţi au dreptul la concediu de odihnă la ambele unităţi, proporţional cu timpul lucrat.
[bookmark: do|caI|ar3|al3](3)Salariaţii care cumulează, la unităţi diferite, fracţiuni de normă care depăşesc o normă întreagă, îşi aleg unităţile de la care beneficiază de concediu de odihnă, în aşa fel încât drepturile cuvenite potrivit acestuia să nu depăşească pe cele cuvenite salariaţilor încadraţi cu o normă întreagă.

	
Articol unic: Alin. (1) al art. 3 din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, republicată în Monitorul Oficial al României, Partea I, nr.118 din 13 iunie 1995 cu modificările ulterioare, se abrogă.

	
Articol unic: Alineatul  (1) al articolului 3 din Hotărârea Guvernului nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, republicată în Monitorul Oficial al României, Partea I, nr.118 din 13 iunie 1995 cu modificările ulterioare, se abrogă.

	
Ţinând cont de faptul că autoritatea care a emis actul nu a procedat la abrogarea prevederilor art.3 alin (1) din Hotărârea Guvernului nr. 250/1992, contrare Legii nr.53/2003 - Codul muncii, este necesară promovarea acestui act normativ.

